Pulau Sebang

Pulau Sebang merupakan sebuah pekan yang terletak dalam Daerah Alor Gajah, Melaka, Malaysia. Jarak antara Bandar Alor Gajah dari Pulau Sebang sejauh 9 kilometer manakala Bandaraya Melaka dari Pulau Sebang sejauh 32 kilometer. Pulau Sebang terletak bersebelahan dengan Bandar Tampin. Kerajaan Negeri Melaka telah usahakan untuk jenamakan semula bandar Pulau Sebang, dengan mengecat bagunan bandar Pulau Sebang dengan warna oren agar pengguna dapat membezakan antara Tampin dan Pulau Sebang. Poskod di Pulau Sebang iaitu 78000.

 Sempadan negeri 
Keunikan Pulau Sebang ialah kerana ia bersambung dengan Bandar Tampin, Negeri Sembilan. Malah sempadan antara Negeri Melaka dan Negeri Sembilan terletak di lampu isyarat di tengah bandar Pulau Sebang dan Tampin. Orang luar yang datang ke Bandar Pulau Sebang seolah-olah tidak menyedari mereka telah pun berada di Negeri Melaka kerana merasakan mereka berada di bandar Tampin, Negeri Sembilan. Papan tanda sempadan memang wujud tetapi tidak disedari. Hal ini kerana kebanyakan sempadan antara negeri dipisahkan oleh sungai tetapi di sini dipisahkan oleh lampu isyarat. Ramai orang tidak menyedari bahawa bandar Tampin tidak mempunyai hentian teksi dan bas. Hentian teksi dan bas sebenarnya terletak dalam wilayah Melaka (Pulau Sebang) bukan di kawasan Tampin. Hentian bas dan teksi itu diselenggarakan oleh Majlis Perbandaran Alor Gajah.

 Pengangkutan 
 Kereta api 
Stesen Keretapi Tampin sebenarnya terletak di Pulau Sebang dalam daerah Alor Gajah, Melaka. Nama sebenar stesen itu Pulau Sebang. Dari tahun 1905 hingga 1942, terdapat landasan kereta api ke Bandaraya Melaka dari sini, tetapi telah dibongkar Jepun sejak Perang Dunia Kedua. Bekas laluannya dan jambatan-jambatan  keretapi melintasi sungai masih ada sehingga hari ini. Ada perancangan dari KTMB untuk membuka semula laluan ke bandaraya Melaka dalam Rancangan Malaysia ke-10. Projek landasan kereta api berkembar elektrik yang sedang giat dijalankan antara Seremban ke Gemas akan turut memasuki Negeri Melaka sejauh 27.84  kilometer. Stesen Kereta api Pulau Sebang yang sedia ada sekarang akan dipindah ke lokasi baru yang terletak arah selatan dari stesen kereta api sekarang atau arah utara yang akan ditentukan kemudian. Stesen KTMB Pulau Sebang yang baru kelak akan dilengkapi dengan bangunan dua tingkat dan tempat letak kereta yang sistematik. Oleh itu pengguna KTMB yang hendak ke Bandaraya Melaka atau sebaliknya akan menjadi mudah kerana ada perancangan memindahkan stesen  bas dan teksi dilokasi yang berhampiran dengan stesen KTM yang baru. Projek ini dijangka siap sepenuhnya pada tahun 2012. Kerajaan Negeri Melaka juga berhasrat agar stesen KTMB Pulau Sebang tidak agi dibayangi dengan Tampin sebaliknya lebih dikenali Alor Gajah, Melaka sesuai dengan kedudukan geografinya yang sebenar.

 Kemudahan awam 
 Perhentian Bas Dan Teksi Pulau Sebang
 Stesen Kereta Api Pulau Sebang / Tampin
 Bank
 Maybank
 Ambank
 Stesen minyak
 Petronas
 Shell
 Caltex
 Masjid
 Masjid Kampung Kuala Ina
 Masjid Kampung Pulau Sebang
 Balai Polis Pulau Sebang
 Pasar Raya
 Pasar Raya Mydin

 Kampung 
 Kampung Pulau Sebang
 Kampung Pulau Sebang Utara
 Kampung Kuala Ina

Taman Perumahan
 Taman Rakyat
 Taman Baiduri

 Pendidikan 
 Sekolah rendah 
 Sekolah Kebangsaan Pulau Sebang
 SRJK (C) Pay Chee
 SJK (T) Pulau Sebang

 Sekolah menengah 
 Sekolah Menengah Kebangsaan Sultan Mansor Shah
 Sekolah Menengah Jenis Kebangsaan Pulau Sebang

Pekan berhampiran
 Tampin
 Tanjung Rimau
 Kemuning
 Simpang Ampat

Kategori:Pekan di Melaka
Kategori:Sempadan Melaka–Negeri Sembilan